রিফাত উদ্দিন, মাধবপুর থেকে ॥ মাধবপুর উপজেলার চৌমুহনী ইউনিয়নের জয়পুর গ্রামের জামাল মিয়ার স্ত্রী ফেরদৌসী বেগম (২৭) ২ মাথা বিশিষ্ট একটি কণ্যা শিশু জন্ম দিয়েছেন। ফেরদৌসী বেগমের স্বামী জামাল মিয়া জানান, বুধবার বিকাল ৩ টার দিকে তিনি তার সন্তান সম্ভবা স্ত্রীকে নিয়ে বি-বাড়ীয়া স্ট্যান্ডার্ড হসপিটাল অব টোটাল হেলথ কেয়ার ক্লিনিকে যান। সন্ধ্যা সাড়ে ৬ টার দিকে সরাইল উপজেলা স্বাস্থ্য কমপ্লেক্সের গাইনি ও প্রসূতি বিভাগের কনসালটেন্ট ডাঃ হালিমা নাজনীন মিলি বি-বাড়ীয়া স্ট্যান্ডার্ড হসপিটাল অব টোটাল হেলথ কেয়ার ক্লিনিকে ফেরদৌসী বেগমের অস্ত্রোপাচার করে দুই মাথা বিশিষ্ট একটি কণ্যা শিশুর জন্ম দেন। এ ব্যাপারে হালিমা নাজনীন মিলি বলেন, আল্ট্রাসনোগ্রাফি রিপোর্টে ফেরদৌসীর গর্ভে জমজ সন্তান দেখা গিয়েছিল। কিন্তুু অস্ত্রোপচার করার পর দুই মাথা বিশিষ্ট কণ্যা ...